|  |  |  |
| --- | --- | --- |
| Bosna i Hercegovina  Federacija Bosne i Hercegovine  **HERCEGOVAČKO-NERETVANSKA ŽUPANIJA-KANTON**  **Ministarstvo zdravstva, rada**  **i socijalne skrbi** | **M O S T A R** | Bosna i Hercegovina  Federacija Bosne i Hercegovine  **HERCEGOVAČKO-NERETVANSKI KANTON**  **Ministarstvo zdravstva, rada**  **i socijalne zaštite** |

Na temelju točke IX Odluke Vlade HNŽ-K o načinu utroška novčanih sredstava i utvrđivanju kriterija, uvjeta i načina raspodjele sredstava utvrđenih Proračunom Hercegovačko-neretvanske županije-kantona za 2023. godinu za Ministarstvo zdravstva, rada i socijalne skrbi s pozicije „Financiranje projekata socijalne politike“, broj: 01-1-02-1995/23 od 25.07.2023. godine, Ministarstvo zdravstva, rada i socijalne skrbi HNŽ-K objavljuje:

**J A V N I P O Z I V**

**za odabir projekata iz oblasti socijalne politike koji se planiraju financirati/sufinancirati iz Proračuna HNŽ-K za 2023. godinu**

**I**

Predmet Javnog poziva je odabir projekata iz oblasti socijalne politikekoji se planiraju financirati/sufinancirati iz Proračuna HNŽ-K u 2023. godini s pozicije „Financiranje projekata socijalne politike“, organizacijska jedinica 19010002, ekonomski kod 614 300 JAN023, u iznosu od 80.000,00 KM (slovima: osamdesettisuća KM).

**II**

Pravo na sudjelovanje i dodjelu sredstava iz Proračuna HNŽ-K za 2023. godinu imaju registrirane udruge i organizacije čiji se djelokrug rada odnosi na brigu i skrb o socijalno ugroženim i isključenim osobama na području Hercegovačko-neretvanske županije-kantona.

**III**

Sredstva s pozicije organizacijska jedinica 19010002, ekonomski kod 614 300 JAN023 „Financiranje projekata socijalne politike” za 2023. godinu dodjeljuju se udrugama i organizacijama za financiranje/sufinanciranje projekata koji su sukladno ciljevima i politici Hercegovačko-neretvanske županije-kantona, usmjereni na:

1. promociju udomiteljstva (organizacija okruglih stolova, tribina i drugih događaja, organiziranje dana otvorenih vrata s ciljem edukacije potencijalnih udomitelja, animiranje medija za promoviranje prednosti i pozitivnih učinaka udomiteljstva itd.),
2. programe prevencije nasilja u obitelji i trgovine djecom i odraslim osobama, s posebnim akcentom na prevenciju prosjačenja i drugih oblika eksploatacije djece, te programe pružanja potpore žrtvama navedenih oblika nasilja,
3. programe razvoja socijalnog poduzetništva (promocija socijalnog poduzetništva, organiziranje edukacija za privredne subjekte i socijalno isključene kategorije na temu osnivanja socijalnih poduzeća i mogućnosti uključivanja na tržište rada socijalno isključenih osoba, promocija primjera dobre prakse socijalnog poduzetništva s naglaskom na primjere u Bosni i Hercegovini).

**IV**

Zahtjev za dodjelu novčanih sredstava za financiranje/sufinanciranje projekata socijalne politike za 2023. godinu podnosi se Ministarstvu zdravstva, rada i socijalne skrbi HNŽ-K na prijavnom obrascu, koji se može preuzeti na web stranici Ministarstva zdravstva, rada i socijalne skrbi: [www.mzrss-hnz-k.ba](http://www.mzrss-hnz-k.ba) ili web stranici Vlade HNŽ-K: [www.vlada-hnz-k.ba](http://www.vlada-hnz-k.ba).

U zahtjevu se navode ciljevi i namjene za koje se traže sredstva, kao i obrazloženje u čemu se sastoji doprinos u unaprijeđenju i afirmaciji socijalne skrbi u HNŽ-K.

Uz čitko popunjen, potpisan i ovjeren prijavni obrazac obvezno je dostaviti sljedeću dokumentaciju:

1. rješenje o registraciji, sa osnovnim podacima,
2. uvjerenje o poreznoj registraciji (ID broj),
3. potvrdu banke ili ugovor s bankom iz kojih je vidljiv broj transakcijskog računa udruge odnosno organizacije,
4. detaljan opis projekta koji sadrži ciljeve, aktivnosti, mjere učinka i sl.,
5. dokaze o realizaciji sličnih projekata iz prethodnog razdoblja (dokazima se smatraju dostavljeni medijski članci o realizaciji projekata, liste sudionika u projektnim aktivnostima, fotografije uz opis o kojim se aktivnostima radi i sl.),
6. ukoliko se traži sufinanciranje projekta, dokaze o drugim sredstvima koja će biti angažirana u provođenju projekta (ukoliko se radi o vlastitim sredstvima, dokazom se smatra potpisana i ovjerena izjava o visini vlastitih sredstava, a ukoliko se radi o sredstvima iz drugih izvora, dokazima se smatra ugovor o dodjeli sredstava, bankovni izvodi, potvrda iz koje je vidljivo da će Udruzi biti doznačena sredstva i sl.),
7. bilans stanja i bilans uspjeha ili račun prihoda i rashoda za 2022. godinu, s vidljivim pečatom računovodstvene agencije, a udruge i humanitarne organizacije koje su registrirane manje od godinu dana mogu dostaviti potvrdu s pečatom računovodstvene agencije da nije bilo promjena na računu,
8. preporuku stručnjaka ili nadležne institucije iz oblasti u kojoj će se projekt provoditi,
9. izvješće o utrošku sredstava dodijeljenih od Ministarstva zdravstva, rada i socijalne skrbi HNŽ-K u 2022. godini (ukoliko isto nije ranije dostavljeno),

10. druge dokaze predviđene kriterijima javnog poziva.

**Traženi dokumenti moraju biti originali ili preslike ovjerene od nadležnog tijela.**

Ministarstvo nema obvezu vraćanja dostavljene dokumentacije podnositeljima zahtjeva.

**V**

Opći kriteriji za financiranje/sufinanciranje projekata putem Javnog poziva iz oblasti socijalne politike za 2023. godinu su:

1. doprinos projekta za ostvarivanje javnog interesa u određenoj oblasti (skupina i broj korisnika, programi koji će se realizirati, predviđeni socijalni učinci i sl.),
2. povezanost predloženog projekta sa prethodnim aktivnostima udruge ili humanitarne organizacije,
3. precizno definirane ciljne skupine i broj korisnika koji su obuhvaćeni projektom,
4. detaljno obrazloženje problema odnosno potrebe za realizacijom projekta,
5. preporuka stručnjaka ili mjerodavne institucije iz oblasti u kojoj će se projekt provoditi,
6. transparentnost i mogućnost vršenja kontrole ostvarenih rezultata i ocjene uspješnosti projekta,
7. naveden iznos sredstava potrebnih za financiranje realizacije projekta ukoliko se traži potpuno financiranje projekta, a ukoliko se traži sufinanciranje realizacije projekta naveden iznos dijela sredstava potrebnih za njegovu realizaciju kao i iznos sredstava koja su osigurana ili će biti osigurana iz drugih izvora (osobna sredstva, donacije, sredstva iz Proračuna Federacije BiH, sredstva iz Proračuna HNŽ-K, sredstva iz proračuna jedinica lokalne samouprave i druga sredstva).

**VI**

Posebni kriteriji za financiranje/sufinanciranje projekata putem Javnog poziva iz oblasti socijalne politike za 2023. godinu su:

1. kvaliteta ponuđenog projekta s aspekta metodologije izrade, odnosno  jasno definiranih ciljeva i metoda provođenja projektnih aktivnosti,
2. referiranost udruge ili humanitarne organizacije,
3. inovativnost kojom će se popuniti nedostaci postojećih usluga,
4. financijska i institucionalna održivost predloženih aktivnosti,
5. prepoznatljivost potreba u lokalnoj zajednici, relevantna prethodna iskustva u provođenju aktivnosti, analize i istraživanja u oblasti u kojoj je projekt pripremljen,
6. mogućnost evaluacije i kontrole ostvarenih rezultata te ocjene uspješnosti ostvarenja postavljenih ciljeva.

**VII**

Na dodjelu sredstava nemaju pravo projekti udruga i humanitarnih organizacija koje se bave bilo kakvom profitabilnom i profesionalnom djelatnošću.

**VIII**

Prijave na Javni poziv neće se razmatrati ako:

1. nisu blagovremeno podnesene,
2. nedostaju formalni uvjeti za kandidiranje projekata (nepotpuna ili netočna dokumentacija),
3. se projektne aktivnosti planiraju izvan područja HNŽ-K,
4. projektne aktivnosti predviđene projektom već postoje,
5. su projekti usmjereni ka vjerskim ciljevima i aktivnostima,
6. su projektne aktivnosti u nadležnosti i odgovornosti Vlade HNŽ-K i jedinica lokalne samouprave,
7. se projekti isključivo baziraju na investicijskim ulaganjima, izgradnji i adaptaciji objekata i kupovini opreme,
8. se projekti isključivo odnose na jednokratne manifestacije, kao npr. konferencije, okrugle stolove, seminare, proslave godišnjica, izlete i sl., osim u slučajevima kada su navedene aktivnosti dio trajnijeg i sveobuhvatnijeg projekta,
9. udruge i humanitarne organizacije nisu dostavile financijsko i narativno izvješće o namjenskom utrošku sredstava koja su im dodijeljena na temelju ugovora o načinu utroška odobrenih financijskih sredstava za 2022. godinu.

**IX**

Podnositelj zahtjeva može aplicirati za financiranje ukupnog iznosa projekta ili za dio nedostajućih sredstava, što je dužan navesti u zahtjevu, a projekti će se podržati sukladno financijskim mogućnostima, te ciljevima i politici utvrđenim u točki III ovog javnog poziva.

**X**

Izbor podnositelja zahtjeva za financiranje/sufinanciranje projekata na temelju Javnog poziva vršit će Povjerenstvo koje imenuje ministar zdravstva, rada i socijalne skrbi.

Povjerenstvo razmatra prijave i dokumentaciju zaprimljenu na temelju Javnog poziva, ocjenjuje ispunjenost uvjeta i kriterija za odobravanje novčanih sredstava, sačinjava zapisnik s obrazloženim prijedlogom odabranih projekata za financiranje koji dostavlja ministru zdravstva, rada i socijalne skrbi.

Javni poziv objavljuje se na web stranici Vlade HNŽ-K: [www.vlada-hnz-k.ba](http://www.vlada-hnz-k.ba) i web stranici Ministarstva zdravstva, rada i socijalne skrbi: [www.mzrss-hnz-k.ba](http://www.mzrss-hnz-k.ba), a obavijest o javnom pozivu objavljuje se u Večernjem listu i Dnevnom avazu.

**Krajnji rok za podnošenje prijava je 15.09.2023. godine.**

Prijave se, u zapečaćenim kuvertama, podnose poštom ili se osobno predaju na pisarnicu Ministarstva na adresu:

**MINISTARSTVO ZDRAVSTVA, RADA I SOCIJALNE SKRBI**

**HERCEGOVAČKO-NERETVANSKE ŽUPANIJE-KANTONA**

**„Javni poziv za odabir projekata iz oblasti socijalne politike koji se planiraju**

**financirati/sufinancirati iz Proračuna HNŽ-K za 2023. godinu“**

**ul. Stjepana Radića br. 3, 88000 Mostar**

s naznakom:

NE OTVARAJ